text: Lastbil fyldt med ti tons svineskinker er væltet i rundkørsel
  22 august 2017 kl. 12.44
  En lastbil fyldt med ti tons ferske svineskinker er væltet i en rundkørsel. Et tidskrævende oprydningsarbejde forventes at foregå helt frem til i aften.
  En lastbil fyldt med skinker er væltet i rundkørslen på Ribevej ved Ødsted, der ligger vest for Vejle.
  Flemming Lau, vagtchef, Sydøstjyllands Politi: "Lastbilen kørte ind i rundkørslen klokken 11.15 og væltede om på siden. Nu er et omfattende oprydningsarbejde gået i gang."
  - Lastbilen kørte ind i rundkørslen klokken 11.15 og væltede om på siden. Nu er et omfattende oprydningsarbejde gået i gang, fortæller vagtchef Flemming Lau, Sydøstjyllands Politi til TV SYD.
  Beredskabet på stedet fortæller til TV SYD, at lastbilen er kommet i slinger, da de mange og tunge svineskinker, der hænger i snore fra lastbilens loft, har hældt for meget til en af siderne, og efterfølgende er lastbilen så væltet.
  Lastbilchaufføren skulle være kommet lettere til skade, men kunne efter uheldet selv kravle ud af lastbilens soltag.
  Nu skal skinkerne læsses over i en ny lastbil, og den forudlykkede lastbil skal bjærges.
  
  OPDATERING: Skinkerne er nu flyttet ud af lastbilen, og lastbilen er blevet rejst igen. Trafikken er atter normal.
  Politihjemmeværnet er tilkaldt til stedet med henblik på færdselsregulering. Der må påregnes lidt ventetid i perioden. Chaufføren er uskadt.
  
  
  